http___lonewolf.com.hr_2016_03_14_bogovi-egipta-recenzija-filma__1.xml
1.1 1.2 2.1 3.1 4.1 5.1 6.1 7.1 7.2 7.3 8.1 8.2 8.3 9.1 10.1 10.2
Any problem with playing the movie or download, Please comment below. Thanks Gods of Egypt Full Movie Online (2016) February 29, 2016 English Movies 730 Views Gods of Egypt Full Movie Online (2016) Gods of Egypt is a 2016 English-language fantasy film directed by Alex Proyas. It stars Nikolaj Coster-Waldau, Brenton Thwaites, Chadwick Boseman, Élodie Yung, Courtney Eaton, Rufus Sewell, Gerard Butler and Geoffrey Rush. In the film, which features ancient Egyptian deities, Butler plays the god of darkness Set who takes over the Egyptian empire, and Thwaites plays the mortal hero Bek who partners with the god Horus, played by Coster-Waldau, to save the world and rescue his love. Important Notice: If Movie is not working or throwing any type of error. Please tell us in Comments. we’ll updated as soon as possible. Check Also Alien encounter/abduction scenarios are sometimes tough to play out on screen. In this day and …
1.1 1.2 2.1 3.1 4.1 5.1 6.1 7.1 7.2 7.3 7.4 7.5 8.1 8.2 8.3 9.1 9.2 9.3 9.4 9.5 9.6 9.7 9.8 10.1 10.2 10.3 10.4 10.5 10.6 10.7 10.8 11.1 11.2 11.3 11.4 11.5 11.6 11.7 12.1 12.2 12.3 13.1 13.2 13.3 13.4 13.5 13.6 14.1 14.2 14.3 14.4 15.1 15.2 15.3 15.4 15.5
Što se dogodi kada se neki film pokušava prikazati velikim blockbusterom koji obavezno treba pogledati a ispadne da je sve, samo to ne? Zamislite da idete na spoj s prekrasnom plavušom a pojavi se bucka u penziji… Naziv originala: Gods of Egypt Uloge: Nikolaj Coster-Waldau, Gerard Butler, Brenton Thwaites, Courtney Eaton, Geoffrey Rush, Chadwick Boseman, Elodie Young Redatelj: Alex Proyas Trajanje: 127 minuta Datum premijere: 25. veljača 2016 Dobar marketinški stručnjak će uspjeti prodati baš sve, od pijeska beduinima do leda Eskimima, te je uvijek u stanju od govna napraviti pitu. U filmskoj industriji takvi su majstori svog zanata na posebnoj cijeni jer će stvoriti pametnim reklamiranjem i dobro napravljenim trailerima preduvjete za dobru gledanost, i samim time za dobru zaradu. Međutim, koliko god filmski studiji voljeli takve čudotvorce ova priča ima i drugu stranu medalje. Naime, ako se film pokušava predstavljati kao nešto veliko, a u stvari nije ni blizu toga, razočarenje i bijes gledatelja će biti i veće. A baš se to dogodilo Bogovima Egipta koji su nam mjesecima najavljivani kao spektakularni blockbuster a na kraju se dogodilo – tresla se brda, rodio se miš. Novi film Alexa Proyasa, redatelja koji nam je donio Vranu, donosi priču o alternativnom Egiptu u kojem Bogovi žive među ljudima i njima vladaju. Vladavina Osirisa (Bryan Brown) dolazi kraju te on svoju krunu odluči prepustiti svom sinu, playboyu Horusu (Nikolaj Coster-Waldau) ali ceremoniju prekida Osirisov brat Set (Gerard Butler) koji ubija vlastitog brata te protjeruje Horusa, nakon što mu iskopa oči) preuzimajući vlast nad cijelim Egiptom. Kako bi spasio Egipat od terora novog vladara, smrtnik Bek (Brenton Thwaites) kreće u potragu za Horusom koji jedini može Seta zbaciti s vlasti. Kao što se vidi, priča je originalna koliko i Huljićeve pjesme, ali to toliko i nije važno jer film može biti dobar čak i kada ima već toliko puta prežvakanu priču (lijevi kroše, khm). Nego, idemo se mi pridržati osnovnog pravila pri pisanju recenzija – uvijek početi s nabrajanjem dobrih stvari, a tek onda mana. Pa, dobro u ovom filmu su CGI eksterijeri. I dobro je… stani.. to je to. Točka. Ne, ne šalim se, CGI napravljena egipatska prostranstva su jedina dobra stvar u ovom filmu! Lažem. I Courtney Eaton koja je prezgodna, bolje rečeno zgodna onoliko koliko loše glumi! Nego, vratimo se mi na CGI koji je jednim dijelom dobra stvar filma, ali još većim loša strana filma. Naime, film je cijeli u CGI-ju, i izgleda da je gotovo cijeli film sniman pred zelenim ekranom! Ali, koliko god novaca utrošeno u CGI, on je prepun mana. Borbe u CGI-ju izgledaju katastrofalno, a kako su Bogovi dosta viši od ljudi, CGI-jem je to trebalo uvjerljivo dočarati, a napravljeno je tako loše da čovjek pogledom potpuno promašuje Boga – kao da jednim okom nišani Sarajevo a drugim Ljubljanu. Čak i onda dječja emisija Hrtić-hitić ima uvjerljivji CGI u tom segmentu! Naravno, ovaj film nije mogao bez CGI-ja, zbog same priče, ali korištenje kostima i maketa u kombinaciji sa CGI-jem daje bolje rezultate nego isključivo CGI. Čak i kada se s upotrebom računala pogodi, sve mane počnu biti vidljive već nekoliko godina kasnije kada nova tehnologije počne davati bolje rezutate, a sve staro postane smiješno. Sjećate se samo Fantomske prijetnje? Nažalost, nije CGI jedini problem jer problem je u ovom filmu baš sve. Negdje prije snimanja filma se u glavama producenata rodila priča o filmu koji bi valjda trebao biti nešto u stilu Indiane Jonesa i Mumije, smješten u nekom alternativnom Egiptu. Dakle, zabavni akcijski – avanturistički film. Ali, da bi to uspjelo film mora imati zanimljivu priču, zanimljive likove s kojima ćemo se moći poistovjetiti te odličan humor koji će nas držati veselim cijeli film. Imaju li Bogovi Egipta išta od toga? Nemaju baš ništa! Priča je već viđena, što možda i nije toliki problem, ali je toliko nabrzinu sklepana, toliko predvidljiva i toliko amaterska da je film u trenucima čak neugodno gledati. Humor se forsira tijekom cijelog filma, i očigledno je da su se trudili slijediti primjer Indiane Jonesa, Mumije, Osvetnika, Čuvara galaksije i drugih akcijskih filmova prepunih zabave. Ali, humor jednostavno nije zabavan i jedino što će vas nasmijati jest to što je toliko jadan! Asocijacija – cheesy filmovi iz 80-tih. Humoru sigurno nije pripomoglo niti to što su likovi toliko bezvezni da vam uopće nije stalo do njih. Okosnicu priče čine Bog Horus i čovjek Bek. Horus bi trebao biti playboy koji misli samo na užitak i koji se tijekom filma transformira u pravog vladara velikog srca. Sa druge strane Bek bi nam trebao biti još draži jer je riječ o vragolanu kojeg je odgojila ulica i koji je spreman žrtvovati svoj život radi ljubavi. Na papiru to zvuči dobro, ali je izvedba toliko loša da će vam do njih biti stalo kao i do predsjednika pionira Sjeverne Koreje! A kada vam film ne uspije toliko približiti likove da se u njima prepoznate znači da nije uspio! Glumačku ekipu predvodi lomitelj ženskih srdaca Gerard Butler kojemu skidanje u „kotule“ i pokazivanje listova nije nepoznat pojam. Da, Butler je definitivno najbolji glumac u ovoj tragediji, što je žalosno jer je čak i on loš. Sad zamislite kakvi su drugi. Brenton Thwaites u ulozi Beka ne skida glupasti osmijeh tijekom cijelog trajanja filma bez obzira iskazivao ljubav svojoj Zayi ili bio u smrtnoj opasnosti, dok Nikolaj Coster-Waldau pokušava cijelo vrijeme složiti macho facu kao seoski lola kada dođe u grad pa pokušava zavoditi djevojke na špici. Da, ovaj film je jednostavno loš! Sve što je moglo biti napravljeno pogrešno je napravljeno pogrešno! Gluma užasna, CGI efekti pretjerani, radnja i humor toliko loši da ne znaš bi li se smijao ili ne bi. Ovaj film vam ne mogu nikako preporučiti, osim ako ste mazohist pa volite potrošiti novac na totalne gluposti. Od kada pišem ovaj mali blog ovo je najlošiji film koji sam pogledao.Oznake:Alex Proyas, Avantura, Bogovi Egipta, Brenton Thwaites, Courtney Eaton, Fantasy, Geoffrey Rush, Gerard Butler, Nikolaj Coster-Waldau